Jesucristoa a'manopo'yareaya'po mo'nigbuey'uyate , mo'nignoyhuaduyate kurudyo̱ Diosere o'noeonhuahuika'apo . Diosa o'pakpo o'manopo̱e̱a̱'uyate . Kenda huadak hua'a Jesucristotaj buttida hua'a e'manopo̱e̱a̱'ta' o'pakpo Diosa 'urua'da o'kika'uyate , konig Diosayo'da ka'tepi' ka'dik o̱'e̱po o'ka'uyate . Kenpa'ti buttida hua'a o̱'e̱ kan'manopo̱e̱'po Diosa dakhue'taj o'bayarea'uyate . E'bueytakon o'manoyhuada̱'uyate . Kenpa'ti buttida hua'a o̱'e̱ kan'manopo̱e̱'po , Diosa o'pakpo huaknopo̱e̱'eritaj o'manopo'to̱e̱po Diosen Noki̱re̱ga̱ o'manopo'to̱e̱'uyate . Konige̱po ken huadak hua'a buttida hua'a o̱'e̱a̱' oro'omey huaknopo̱e̱'eri o'nopo̱e̱ne . Konige̱po kenda Diosa mo'nigka'po , huadak hua'ataj okkahuehue'dik oro'omey o̱'e̱po , huakka' bo'pakpo Huairi Jesucristotaj moknopo̱e̱po mon'nigpe̱i̱ka' .
